23.5.2022.
LV
Eiropas Savienības Oficiālais Vēstnesis
L 144/245
Dažos gadījumos viena produkta izmantošana var ietekmēt cita produkta ietekmi uz vidi, kā aprakstīts turpmākajos piemēros.
(a) Tonera kasetne nav “atbildīga” par papīru, ar kuru to apdrukā.
Tomēr, ja atjaunota tonera kasetne darbojas mazāk efektīvi un rada lielākus papīra zudumus salīdzinājumā ar sākotnējo printeri, papildu papīra zudumi būtu jāņem vērā.
Šajā gadījumā papīra zudumi ir no produkta atkarīgs process atjaunotās kasetnes izmantošanas posmā.
(b) Enerģijas patēriņš baterijas/lādētāja sistēmas izmantošanas posmā nav saistīts ar enerģijas daudzumu, kas tiek uzglabāts un izlaists no akumulatoru baterijas.
Tas attiecas tikai uz enerģijas zudumiem katrā lādēšanas ciklā, ko var izraisīt lādēšanas sistēma vai iekšējie zudumi akumulatoru baterijā.
Šajos gadījumos pie produkta būtu jāiedala tikai papildu darbības un procesi (piemēram, papīrs un enerģija attiecīgi atjaunotajai tonera kasetnei un baterijai).
Sadales metode ietver visu saistīto produktu ņemšanu vērā sistēmā (šajā gadījumā tas ir papīrs un enerģija) un šo saistīto produktu liekā patēriņa iedali pie produkta, kuru uzskata par atbildīgo par šo pārpalikumu.
Šajā nolūkā katram saistītajam produktam (piemēram, enerģijai un materiāliem) ir jādefinē atsauces patēriņa apjoms, kas ir minimālais patēriņš, kurš ir būtisks funkcijas nodrošināšanai.
Patēriņu, kas pārsniedz šo atsauci (delta), tad iedala pie produkta (to dēvē par “delta pieeju”) (32).
Šo pieeju izmanto tikai, lai palielinātu ietekmi un ņemtu vērā papildu patēriņu, kas pārsniedz atsauci.
Lai noteiktu atsauces situāciju, ņem vērā šādus aspektus, ja informācija par tiem ir pieejama: (a) noteikumi, kas piemērojami darbības jomā ietilpstošajam produktam; (b) standarti vai saskaņoti standarti; (c) ražotāju vai ražotāju organizāciju ieteikumi; (d) vienošanās par izmantošanu, kas panāktas vienprātīgi konkrētās nozares darba grupās.
OVP metodes izmantotājs var brīvi izlemt, kuru pieeju izmantot, un apraksta izmantoto metodi OVP ziņojumā (galvenās funkcijas pieeja vai delta pieeja).
4.4.7.2.
Izmantošanas posma modelēšana IV pielikuma D daļā ir norādīti noklusējuma dati, kas izmantojami izmantošanas posma darbību modelēšanai.
Ja ir pieejami labāki dati, tie būtu jāizmanto, un tos pārredzami apraksta un pamato OVP ziņojumā.
4.4.8.
Reciklētais saturs un aprites cikla beigu modelēšana Reciklēto saturu un aprites cikla beigas modelē, izmantojot aprites pēdas formulu (CFF) aprites cikla posmā, kurā notiek darbība.
Turpmākajās iedaļās ir aprakstīta izmantojamā formula un parametri un tas, kā tos piemēro gala produktam un starpproduktiem (4.4.8.12. iedaļa).
4.4.8.1.
Aprites pēdas formula (CFF) Aprites pēdas formula ir “materiāla + enerģijas + likvidēšanas” apvienojums, t. i.: 3. vienādojums.
Aprites pēdas formula (CFF)
(32) Specifikācijas produktu kategoriju noteikumu izstrādāšanai un pārskatīšanai (10.12.2014.), ADEME.